דיויד גילה

דוד (דיויד) גילֹה (נולד ב-1964 בירושלים) הוא משפטן וכלכלן ישראלי, מומחה להגבלים עסקיים ולרגולציה של שווקים, פרופסור מן המניין בפקולטה למשפטים באוניברסיטת תל אביב. לשעבר הממונה על ההגבלים העסקיים (אפריל 2011 – אוגוסט 2015). גילה החל את לימודיו האקדמיים בשנת 1989. השלים לאחר ארבע שנים תואר בוגר באוניברסיטת תל אביב במסלול דו-חוגי במשפטים וכלכלה. במהלך לימודיו היה חבר בכתב העת עיוני משפט. לאחר מכן התמחה אצל שופט בית המשפט העליון יעקב מלץ ובמשרד עורכי הדין ש. הורוביץ ושות'. ב-1994 השלים תואר שני במשפטים באוניברסיטת הרווארד, על עבודה שכותרתה היא: Antitrust policy in small economies. ב-1996 השלים תואר שלישי במשפטים, גם כן באוניברסיטת הרווארד. כותרת הדוקטורט היא: Anticompetitive Commitments: The Anticompetitive Effect of Passive Investment and Vertical Integration or Restraints to Restore the Supplier’s Market Power לאחר סיום לימודי התואר השלישי שב ארצה והצטרף לסגל המכללה למינהל. כיהן כמרצה עד שנת 2000. בשנה זו עבר לסגל הפקולטה למשפטים באוניברסיטת תל אביב. גילה הוא מומחה בינלאומי בהגבלים עסקיים וברגולציה של שווקים. כתיבתו האקדמית בעניין השקעות צולבות בין מתחרים וקישוריות בין רשתות תקשורת זכתה להד עולמי והשפיעה על בתי משפט ועל רשויות בארצות הברית, באירופה, ובארגון ה-OECD. מחקריו בעברית בנושא הסדרים בין ספק ללקוח השפיעו רבות על פסיקת בתי המשפט ויוזמות החקיקה בישראל. מחקריו של גילה מחברים בין תורת הארגון התעשייתי לבין דיני ההגבלים העסקיים וכללי הפיקוח על שווקים. מבין ההחלטות עליהן השפיעו מחקריו של גילה ניתן למנות את פסקי הדין של בית המשפט העליון בעניין טבעול, בעניין שופרסל ובעניין אקסטל, ואת החלטות ה"שולחן העגול" של ארגון ה-OECD בעניין החזקת מניות מיעוט (Minority Shareholdings) מ-2008. באפריל 2011 מונה לראש הרשות להגבלים עסקיים. ב-25 במאי 2015 הודיע על פרישתו מהתפקיד על רקע נסיגת הממשלה מהמתווה שגובש עמו לגבי פירוק מונופול הגז הטבעי. התפטרותו נכנסה לתוקף בסוף אוגוסט 2015. בשנת 2023 השלים לימודי דוקטורט נוסף, בכלכלה, באוניברסיטת תל אביב. גילה נשוי לנילי ואב לשניים. חמותו היא שחקנית התיאטרון מרים זוהר, כלת פרס ישראל לאמנות הבמה (1987). מדיה וקבצים בנושא דיויד גילה בוויקישיתוף דף הבית של גילה, באתר אוניברסיטת תל אביב אלה לוי-וינריב, ‏פרופ' דיויד גילה: "אני עוזר לטייקונים? אין לי שום מכר בעל הון", באתר גלובס, 13 באפריל 2011 אלה לוי-וינריב, ‏"מאז נכנס גילה לתפקיד, מפת ההגבלים השתנתה מקצה לקצה", באתר גלובס, 31 ביולי 2012 הדס מגן, ‏הממונה על ההגבלים העסקיים: "באתי עם אג'נדה - להילחם ביוקר המחיה ובמונופולים; אחרי התפקיד הזה אני לא הולך לעבוד בשביל שום טייקון", באתר גלובס, 5 באפריל 2014 אורה קורן, גילה הוביל את רשות ההגבלים לגודל, מעמד והרתעה חסרי תקדים, באתר TheMarker‏, 25 במאי 2015 סמי פרץ, אורה קורן, דיויד גילה | "המונופול שולט בשיבר - הוא יוכל לאיים על המדינה בהפסקת הזרמת הגז, ולא לציית לחוקים", באתר TheMarker‏, 20 בספטמבר 2015 האם ראוי לפרוץ את סכר ההסדרים הכובלים ולחסום את השיטפון בגדרות אד-הוקיים?, עיוני משפט כז 751, 2004 The Anticompetitive Effect of Passive Investment, 99 Michigan Law Review, 1-47 (2000) David Gilo, Yossi Moshe, Yossi Spiegel, Partial Cross Ownership and Tacit Collusion, 35 RAND Journal of Economics 81, 2005 דנ"א 4465/98 טבעול (1993) בע"מ נגד שף-הים (1994) בע"מ, פ"ד נו(1) 56 ע"פ 5823/14 שופרסל בע"מ נ' מדינת ישראל רע"א 6233/02 אקסטל בע"מ נ' קאלמא ווי תעשייה, שיווק אלומיניום זכוכית ופרזול בע"מ OECD, Policy Roundtables, Minority Shareholdings, 2008. http://www.oecd.org/dataoecd/40/38/41774055.pdf היום התקיים טקס לחילופי הממונה על ההגבלים העסקיים, אתר משרד הכלכלה, 4 במאי 2011 אבי בר-אליא, אורה קורן, "איני יכול עוד": התפטרות דרמטית של דיויד גילה, הממונה על ההגבלים - המכתב המלא, באתר TheMarker‏, 25 במאי 2015.